พอดีทานยาต้านได้ 1 สัปดาห์ ผืนขึ้นแดงทั้งตัว ตั้งแต่วันที่ 9 ถึงวันที่ 13 แล้ว ยังไม่มีอาการจางของผืนเลยคับ เขาบอกให้ทานแก้แพ้ ก็ทาน แต่ไม่หาย และคัน อีกด้วยคับ ผมควรทำไงดีคับ พบแพทย์แล้วเขาบอก ทานแก้แพ้ อย่างเดียวเลยคับ
สวัสดีค่ะH B Dยาต้านไวรัส HIV มีข้อบ่งชี้ในการใช้รักษาโรค hiv ซึ่งเป็นการติดเชื้อไวรัสชนิดหนึ่งที่ทำให้ระดับภูมิคุ้มกันในร่างกายต่ำลง จนติดเชื้อฉวยโอกาสที่รุนแรงที่ทำให้ถึงแก่ชีวิตได้ผลข้างเคียงที่อาจเกิดจากยาในช่วงแรกได้แก่ ปวดศีรษะ คลื่นไส้ อาเจียน ท้องเสีย ท้องอืด นอนไม่หลับ ฝันร้าย มีผื่นขึ้นเล็กน้อย ซึ่งใช้เวลาประมาณ 1-3 เดือนอาการเหล่านี้จะค่อยๆหายไปได้เองผลข้างเคียงอื่นๆที่สำคัญของยาเช่น ภาวะซีด ตับหรือตับอ่อนอักเสบเฉียบพลัน ชาปลายมือปลายเท้า นิ่วในไต ซึ่งพบได้ทุกช่วงของการกินยา โดยแพทย์ผู้รักษาจะทำการเจาะเลือดตรวจดูเป็นระยะการมีผื่นแดงขึ้นทั่วตัวหลังได้ยา จำเป็นต้องดูว่าเป็นผื่นจากผลข้างเคียงยา หรือเป็นผื่นแพ้ยารุนแรง ซึ่งต้องอาศัยการตรวจร่างกาย ร่วมกับการตรวจเลือดที่จำเป็นหากกินยาแก้แพ้แล้วยังมีผื่นขึ้นเยอะ ลุกลาม มีหน้าบวม มีแผลที่ปาก ตา หรืออวัยวะเพศร่วมด้วย เหล่านี้เป็นอาการที่บ่งบอกว่าเป็นแพ้ยารุนแรง ควรไปพบแพทย์เพื่อตรวจเพิ่มเติม